Alweer ek | Health24
Ek is jammer om alweer so lastig te wees. Dit voel asof die brand gevoel baie verbeter het, maar oral op die buitenste vel is nog steeds pins en needles. Ek het gaan oplees op die internet en afgekom op iets genaamd Paresthesia. Kan dit dalk die probleem wees? Wat dink dok?
Iemand het ook die naweek vir my gese dat ek my bloed moet laat toets vir Candida omdat papsmere dit nie altyd kan optel nie. Is dit waar?
Ek kan nie my dokter nou gaan sien nie want ek begin more mos menstrueer. Ek wag maar tot dan om te sien of die situasie verbeter of vererger.
Paresthesia is maar net 'n beskrywing van die brandgevoel en nie 'n siekte in sigself nie. Dit kan veroorsaak word deur baie goed, onder andere diabetes, medisyne, senuwee siektes en vitamien tekorte.
Candida is 'n kommensale organisme wat beteken dat alle mense candida dra in hulle derms - dit is net sleg vir jou as dit oorgroei en infeksies veroorsaak. Daar is 'n geloof dat candida vir allerhande simptome verantwoordelik is maar dit is nie wetenskaplik bewys nie. Jy sal nie 'n papsmeer nou nodig he as jy nie nou jeuk en brand simptome van die vagina het nie, so jy kan maar jou dokter sien dink ek?